OpenLLM-France/wikimedia huggingface dataset:
# Henry Rawlinson

Henry Creswicke Rawlinson ingeles militarra eta arkeologoa (Chadlington, Oxfordshire, 1810eko apirilaren 5a - Londres, 1895eko martxoaren 5a). Ekialdeko Indietako Konpainiako armadan zerbitzatu zuen 1827-1833 urteetan, eta ondoren Persiara joan zen xahren armada berriro antolatzera. Kandahar eta Bagdadeko hirietan ere ofizial militarra izan zen. Behistungo idazki kuneiformea eta Niniveko eta Babiloniako idazki asiriarrak aztertu zituen. 1856. urtean Indietako Kontseiluko kide izendatu zuten. Obra nagusiak: Persian Cuneiform Inscription at Behistun (1846-1851), A Commentary on the Cuneiform Inscriptions of Babylonia and Assyria (1850) eta Outline of the History of Assyria (1852).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q309602
* Multimedia: Henry Rawlinson (Sir), 1st Baronet / Q309602
# Henry Parkes

Sir Henry Parkes (Canley, Warwickshire, 1815eko maiatzaren 27a - Sydney, 1896ko apirilaren 27a) australiar politikaria izan zen.
Ingalaterran jaio eta 1839an Australiara emigratu zuen. Gaizki ordaindutako hainbat lan egin ondoren, aduana-departamentuan hasi zen gobernuarentzat lanean. Aldi berean margolaritza argitaratzen zuen. Gero lan pribatuetara itzuli zen eta egunkarien jabea izan zen. Hala ere, bere negozioek porrot egin zuten.
1848an politikan sartu eta autogobernua defendatu zuen. Australiako sei kolonien federazioa sustatu zuen, Britainia Handiko presoak Australiara deportatu izana kritikatu zuen eta trenbide sarea hedatzea proposatu zuen. Ideia horiek direla eta, "Federazioaren aita" deitu izan zaio.
1854an Hegoaldeko Gales Berriko koloniako Kontseilu Legegileko kide hautatu zuten. 1872tik 1891ra hainbat aldiz zuzendu zuen Hegoaldeko Gales Berriko gobernua.

## Kanpo estekak

* Datuak: Q1607143
* Multimedia: Henry Parkes / Q1607143
# Henry Raeburn

Sir Henry Raeburn (Edinburgh, 1756ko martxoaren 4a - ibidem, 1823ko uztailaren 8a) eskoziar erretrauen margolaria izan zen. Bitxigile baten ikasle hasi zen. Laster hasi zen miniaturak margotzen eta David Martin erretratugilearen ikaslea izan zen. Bi urtez Italiara bidaiatu zuen bere margolaritza hobetzeko. Eskoziara itzuli ondoren, erretratugile arrakastatsua bihurtu zen. Berrogeita hamar urteko ibilbidean mila margolan baino gehiago egin zituen.

## Iruditegia

* James eta John Lee Allen, c. 1790
* Alexander Ranaldson MacDonell of Glengarry (1812)
* Sir Walter Scott (1822)
* The Reverend Robert Walker Skating on Duddingston Loch, The Skating Minister (1790eko hamarkada)

## Kanpo estekak

* Datuak: Q561916
* Multimedia: Henry Raeburn / Q561916
# Henry Robertson Bowers

Henry Robertson (Birdie) Bowers tenientea (Greenock, Eskozia, 1883ko uztailaren 29a - Ross izotz hesia, Antartika, 1912ko martxoaren 29a) Robert Falcon Scott-en laguntzailetako bat izan zen zoritxarreko Terra Nova espedizioan, ospetsua Hego Polora iritsi ondoren kide guztiak hiltzeagatik.

## Biografia

Eskoziar jatorrikoa, bere aita hiru urte zituela hil zen eta bere amarekin hazi zen. Itsasoarekin lehen harremana merkantzia-ontziterian izan zen, 1905ean Errege Indiako Itsas Zerbitzura sartu zenean. Scott-en espedizioan izena eman zuen Discovery-ko bere lehen espedizioari buruz eta Ernest Shackleton-en Nimrod espedizioari buruz irakurri ondoren. Ez zuen inolako aurretiko esperientzia polarrik.
Bowers apala zen gorputzez, eta moko itxurako sudurra zuen, eta horrek berehala eman zion "Birdie" (txori txiki) ezizena espedizioko kideen artean. Gizon gogorra, fidagarria eta beti alaia izateagatik ezaguna zen.
Scott-ek hasieran ez zuen Bowers polora iritsi behar zen taldean kontsideratu. Bowers Edward Evans tenientea, Scott-en bigarrena, buru zuen lera taldera esleituta zegoen, Scott eta bere taldea hegoalderanzko bidean lagunduko zuen azken languntza taldea litzatekena. Baina 1912ko urtarrilaren 4an Evans-ek Scott-en taldeari agur esan zionean, Bowers polora iritsiko litzatekeen taldera esleitu zuten. Antza denez, Scott-en erabaki oldartsua izan zen. Egun batzuk lehenago, Scotte-ek agindu zien Evans-en gizonei euren eskiak uzteko, beraz Bowers poloraino oinez joan behar izan zuen besteak eskiatzen joan ziren bitartean. Gainera, taldeari beste kide bat gehitzeak, laurentzako egindako kanpadenda batean pertsona bat gehiago elkarren kontra estutu behar izatea, eta lau gizonentzako paketatutako janari anoak banatzea ekarri zuen. Scott-en motibazio nagusia Bower taldean sartzeko beste esperientziadun nabigatzaile bat bere posizioa poloan berresteko beharra zen eta horrela Iparburuko Frederick Cook-en eta Robert Peary-en erreklamazioek sortutako eztabaida saihestea.
1912ko urtarrilaren 16an, taldea Hegoburutik gertu zegoela, Bowers lehena izan zen hilabete bat lehenago Roald Amundsen-ek han utzitako bandera ikusten. Bere bueltako bidaia oso penagarria izan zen, Edgar Evans lehen hil zen eta, ondoren, Lawrence Oates, eskorbutoak eta izozketak jota hil zen. Scott, Bowers eta Edward Adrian Wilson doktoreak jarraitu zuten, baina euren kanpadendan hil ziren kanpamentu basetik 200 km baino gutxiagora. Haien gorpuak hurrengo udaberriko bilaketa-talde batek aurkitu zituen eta elurpean ehortzi zituzten etzanda ziren lekuan.
* Datuak: Q130077
* Multimedia: Henry Robertson Bowers / Q130077
# Henry Pelham

Henry Pelham (Laughton, Sussex, 1694ko irailaren 25a - Westminster, 1754ko martxoaren 6a) britainiar politikaria izan zen. Britainia Handiko lehen ministroa izan zen 1743tik hil zen arte.
Newcastleko lehen dukearen anaia gazteena izan zen. Cambridge eta Oxfordeko unibertsitateetan ikasi zuen eta 1715ean Prestongo guduan esku hartu zuen jakobita eskoziarren aurka. 1717an Parlamentuan sartu zen.
1724an Gobernuan sartu zen Gerrako Idazkari karguarekin. 1743an lehen ministro izendatu zuten Wilmingtongo kondea hil ondoren. Haren agintaldian, 1745eko altxamendu jakobita gertatu zen, eta Britainia Handiak Austriako Ondorengotza Gerran parte hartu zuen.
1754 hil zen eta bere anaia izan zen bere oinordekoa lehen ministro gisa.
* Datuak: Q244766
* Multimedia: Henry Pelham / Q244766
# Henry Roth

Henry Roth (Tysmenytsia, Ekialdeko Galitzia, Austria-Hungaria, 1906ko otsailaren 8a - Albuquerque, Mexiko Berria, 1995eko urriaren 13a) estatubatuar eleberrigilea izan zen.
Emigranteen familia batean sortu zen, eta 1909an familia New Yorkera joan zelarik, auzo behartsuetan eman zuen haurtzaroa, East Sideko ghettoan, Brooklynen eta Harlemen. Unibertsitateko ikasketak amaitu ondoren, lanbide desberdinetan jardun zuen. Bestalde, lotura estua izan zuen Estatu Batuetako talde marxistekin, baina etsipen handia eragin zion jarduera politikoak, bere erlijio judua zela-eta, batez ere. 28 urte eskas zituela eman zuen argitara bere lehen eleberria, Call it sleep (1934, Deitu iezaiozu amets), ospea eman ziona. XX. mendearen hasieran, New Yorkeko ghettoan bizi zen haur judu baten historia du kontagai lan horrek; fikzioa eta autobiografia bateratu zituen Rothek bertan, eta ezaugarri aipagarriena erregistro desberdinak erabiltzeko trebetasuna da.
Harrezkero, hainbat aldiz saiatu zen kontakizun laburrak argitaratzen, baina ez zuen lan harekin adinako arrakastarik izan. 1994. urtean, bere bigarren eleberria argitaratu zuen, Mercy of a Rude Stream (Indar bortitz baten mende) izenburupean (zenbait liburukiz osatua da lana), bere bizitzako bizipenak oinarri harturik, oraingoan ere. Bai lehen aipaturiko obran, bai bigarrenean, haur juduak dira protagonista (bigarren eleberriaren azken liburukietan haurra gizon eginda agertzen da), eta haurrek mundu beldurgarri eta nahasian aurkitzen dituzten zailtasunak erakusten dituzte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1285419
# Gourmet

Gourmet bat, baita ere gastronomo o gurme dasta oneko edo ahogozo oneko pertsona bat da. Pertsona hauek sukaldaritzako platerak ondo ezagutzen dituzte eta, horri esker, plater berriak eta sukaldari berrien lanak neurtzeko gai dira. Haien lanetan oinarrituta gidak eta jatetxeen sailkapenak plazaratzen dira. Janariak ezezik, ardoak ere dastatzeko gauza dira. Etimologikoki hitza frantsesetik dator. Jatorriz mahastizaintza lantegiko langilea zen.

## Ezaugarri batzuk

Dastaketa lana ez da bakarrik ahoko lana: ikusmenak ere garrantzi handia du. Gourmet hitza, bestetik, izenlaguna moduan ere erabil daiteke, janari edo esperientzia bat adierazteko: gourmet kafea, gourmet sukaldaritza... Gaur egun badago turismo joera handia kontzeptuan oinarrituta.

## Erreferentziak

* ↑ https://definicion.de/gourmet/
* ↑ Cotgrave's French-English dictionary of 1611, quoted by Jean-Louis Flandrin, whose chapter "Distinction Through Taste", in A History of Private Life: Passions of the Renaissance (Belknap Press, Harvard University) 1989:289-92, "Gluttons and Epicures", traces the significance of these French terms in the seventeenth and eighteenth centuries.

## Ikus, gainera

* Delicatessen
* Gastronomia
* Michelin Gida

## Kanpo estekak

* Datuak: Q1458730
* Multimedia: Gourmet / Q1458730
# Gournay-en-Bray kantonamendua

Gournay-en-Bray kantonamendua Frantziako kantonamendu bat da. Itsas Sena departamenduan dago, Normandia eskualdean. Guztira 67 udalerri ditu eta Gournay-en-Bray da bere hiriburua.

## Kanpo estekak

* Datuak: Q1725388
# Gourock

Gourock, Eskoziako gaeleraz: Guireag eta eskozieraz: Gourock, Eskoziako udalerri bat da, Inverclyde konderrian.

## Kanpo estekak

* Datuak: Q2469984
* Multimedia: Gourock / Q2469984
# Himiko

Himiko (japonieraz: 卑弥呼, c. 170–247/248) Yamataikokun gobernatu zuen erregina xaman bat izan zen, Antzinako Japonian. Txinako kronikek diote tributua ordaintzen ziola Cao Wei erresumari (220-265), eta erregistro horien arabera Yayoi Aroko herriak bera hautatu zuen erregina Wako erregeen arteko hainbat hamarkadako gerraren ondoren. Japoniako lehenengo erregistroek ez dute Himiko aipatzen, baina historialariek uste dute Jingū enperatriza bezalako pertsona mitikoak Himikorekin lotuta egon daitezkeela. Edo Aroaren amaieratik eztabaida egon da ikerlarien artean Yamataikokuren kokapenaren eta Himikoren benetako identitatearen inguruan.

## Erreferentziak

* ↑ (Ingelesez) Brownlee, John S.. (2011-11-01). Japanese Historians and the National Myths, 1600-1945: The Age of the Gods and Emperor Jinmu. UBC Press ISBN 978-0-7748-4254-9. (Noiz kontsultatua: 2024-02-02).

## Kanpo estekak

* Datuak: Q234451
* Multimedia: Himiko / Q234451
# Himilkon (K.a. 217)

Himilkon (K.a. 217) (fenizieraz: Chimilkât; antzinako grezieraz: Ἱμίλκων) kartagotar jenerala izan zen, Hasdrubal Barkaren flota agindu zuen Hispanian, K.a. 217an. Gneo Kornelio Eszipion Burusoilak erasotuta izan zen Ebroren bokalean, eta garaitu egin zuen. Erromatarrek 35 eta 40 ontziren artean harrapatu zituzten eta gainerakoek, zailtasunez, ihes egin zuten.

## Erreferentziak

* ↑ PEDDIE, John, Hannibal's War, 179 or., ISBN 0-7509-3797-1

## Ikus, gainera

* Beste Himilkon batzuk

## Kanpo estekak

* Polibio: Historiak
* Datuak: Q9003822
# Himesh Patel

Himesh Jitendra Patel (Huntingdon, Cambridgeshire, 1990eko urriaren 13a) aktore ingelesa da, jatorri indiarrekoa (Gujarateko hinduen komunitateko gisa aurkeztu izan du bere burua).

## Ibilbidea

Patelek Peterborougheko gazteen antzerki talde bateko kide gisa lortu zuen lehenengo esperientzia. 2007an BBCko EastEnders telesailean Tamwar Masood pertsonaiaren papera hartu zuen. Bertan 566 ataletan agertu zen 2016ra arte. Paper bera lortu zuen EastEnders E20 spin-off-ean. Serie honetako atal baten gidoia ere idatzi zuen Charlie G. Hawkins eta beste idazle batzuekin batera.
2019an, Danny Boyleren Yesterday filmean aktore protagonista izan zen, eta lan horrek, 2021eko Station Eleven telesaileko Jeevan pertsonaiarekin batera, eman zion nazioarteko proiekzioa.

## Erreferentziak

* ↑ Himesh, 17, joins EastEnders. In: peterboroughtoday.co.uk vom 15. Oktober 2007.
* ↑ (Ingelesez) Salazar, Andrew J.. (2022-06-24). «Himesh Patel on the Long-Lasting Life of 'Station Eleven' - Exclusive Interview» DiscussingFilm (Noiz kontsultatua: 2023-06-22).

## Kanpo estekak

* Datuak: Q2835788
* Multimedia: Himesh Patel / Q2835788
# Himiko (astronomia)

Himiko 2008ko uztailaren 25ean aurkitutako gas-hodei misteriotsua da. Lurretik 12.900 milioi argi-urteko distantziara dago, Big Bangetik 800 milioi urtera sortutakoa. 55.000 argi-urteko diametroa du eta astronomoen arabera, ezagutzen den objektu astronomiko astunenak baino 10 aldiz pisu gehiago du.
Gas-hodei honen aurkikuntzak astronomoak harritu ditu Big Bangaren teoriarekin ez datorrelako bat. Big Bang Teoriak lehendabizi objektu txikiak sortu zirela eta geroago horiek sistema handiagoak sortzeko fusionatzen joan zirela dio. Harrigarriena Himiko handiegia dela unibertsoa hain gaztea zenekoa izateko.
Objektu honi Himiko erregina japoniarraren omenez jarri zioten.

## Kanpo estekak

* Himiko, urruneko gas-hodeia (zientzia.net)
* Datuak: Q1619069
# Himilko Nabigatzailea

Himilko (fenizieraz: Chimilkât; antzinako grezieraz: Ἱμίλκων) Kartagoko nabigatzaile eta esploratzaile bat izan zen, K.a. VI. mendearen amaieran edo V. mendearen hasieran bizi izan zena. Kartagok inguruko eskualdeen gaineko agintaritza nabarmena izan zuen denboran.
Bere abenturak idazle erromatarrek aipatu zituzten. Himilkoren bidaiari buruzko aipamenik zaharrena Plinio Zaharrak Historia Naturalean aipamen laburra egin zuen. Rufo Festo Avienok, Himilko hiru aldiz aipatu zuen, Ora Maritima idazkian, K.a. IV. mendeko geografiazko kontakizun poetikoa.
Pliniok esan zuen Gadesetik iparralderantzko aurkikuntza-bidaia bat zuzendu zuela, Europaren mendebaldeko kostaldean zehar, Hanno Nabigatzaileak hegoalderantz egin zuen bitartean. Avienok Himilko autoritate gisa aipatu zuen Ora Maritima izeneko poema geografikoan.
Bere bidaiak hilabete batzuk iraun zuen eta ez dakigu noraino iritsi zen; Kartagotarrek informazioa ezkutatzen zuten beste merkatari batzuei ez laguntzeko. Pliniok dio hori gertatu zela "Carthaginis potentia florente" zenean.
Gutxi ezagutzen da Himilkori buruz. Lehen aipatu bezala, Himilkok iparraldean nabigatu zuen Atlantikoko kostaldean zehar Iberiar penintsulatik Britainiar uharteetara. Frantziako ipar-mendebaldera bidaiatu zuen, baita Portugalen bizi zen Oestrimio tribuaren lurraldera ere, eztainu eta beste metal preziatu batzuk negoziatzeko.
Himilkoren bidaien agirietan Albion eta Ierne uharteak ere aipatzen dira. Avienok baieztatu zuenez, Oestrimiorako joan-etorriak lau hilabete behar izan zituzten kartagotarrek. Himilko ez zen lehena Ozeano Atlantikoaren iparraldean nabigatzean; Avienoren arabera, Himilkok Iberiaren hegoaldeko tartessoarrek erabilitako merkataritza bidea jarraitu zuen.
Himilkok esan zuen bere bidaiak nahiko latzak zirela, behin eta berriz itsas munstroak eta algak agertzen zirelako, ziurrenik greziar arerioak beren merkataritza bide berrietan lehiatzea eragozteko. Munstroen inguruko kartagotar kontuak, Atlantikori buruzko mito iturri bat ziren, marinelak itsasoratzerakoan beldurtzen zutenak.

## Oharrak

* ↑ Kobrearen eta eztainuaren aleazioarekin brontzea sortzen da

## Erreferentziak

* ↑ Avieno, Rufo Festo eta Murphy, J. P. (1977): Ora maritima: edo, Bretainiatik Massiliaraino itsasertzaren deskribapena, Ares argitaletxea, ISBN 0-89005-175-5
* ↑ Plinio Zaharra, Historia Naturala 2.169a
* ↑ Rufus Festus Avienus, Ora Marítima
* ↑ Atlas de los exploradores españoles. GeoPlaneta 2009 ISBN 9788408086833. PMC 556943554. (Noiz kontsultatua: 2018-11-25).
* ↑ Plinio Zaharra, Naturalis historia
* ↑ Artxibatutako kopia. Jatorrizkotik artxibatuta 2014-02-13. 2020-09-29an berreskuratua.
* ↑ Himilco
* ↑ Avieno, V. 113-128
* ↑ ROLLER, Duane W. (2006): Through the pillars of Herakles: Greco-Roman exploration of the Atlantic. Taylor & Francis, 27-28 or. ISBN 0-415-37287-9

## Kanpo estekak

* (Gaztelaniaz) Himilkoren biografia
* (Ingelesez) Oestriminis
* Datuak: Q458365
# Himilkon Fameas

Himilkon Fameas (fenizieraz: Chimilkât; antzinako grezieraz: Ἱμίλκων) (K.a. II. mendea) kartagotar militarra zen Hirugarren Gerra Punikoan.
Lehen aldiz aipatua da Erromaren eta Kartagoren arteko lehen borroketan (K.a. 149), zalditeriaren buruzagi aipagarri edo kartagotar zalditeriaren buruzagi gisa. Historialari greko-erromatarrek positiboki hitz egiten dute berari buruz; Polibiok zioenez, bizitzaren sasoian, indar pertsonal handikoa eta -soldadu batean garrantzitsuena dena- zaldun ona eta ausarta zela. Apianoren ustez, borrokarako gogoz dagoen gizona zen.
Bere indarrek hainbat eraso egin zituzten desegituratutako eta sakabanatutako erromatar unitateetan eta talde esploratzailetan, kalte handia eraginez. Bere lorpen ezagunenetako bat Tunisko lakuko gudua izan zen, non Luzio Marzio Zensorino kontsulak bidalitako hainbat elikadura-biltzaile talde suntsitu baitzituen eta erromatarren erasoaren kartagotar errefusan rol bat jokatu baitzuen. Hala ere, ezin izan zituen Eszipion Emilianoren ondo antolatutako taldeak hautsi.
Erromatarrek, azkenean, bere jarduerak murriztea lortu zuten ezkutuko eraso baseei eraso eginez.
Ziurrenik, Kartagoko setioan kartagotarren porrota sentituz, K.a. 148. urtearen hasieran, Fameas Eszipionekin egindako akordio baten ondoren, erromatarren lerroetara aldatu zen bere 2.200 zalditeriarekin batera. Horregatik, sari oparoa jaso zuen. Apianok honela idatzi zuen:
| « | soineko morea urrezko krisketekin, zaldia urrezko apaindurekin, armadura osoa eta zilarrezko 10.000 drakma dirutan, ... 100 zilarrezko plaka eta karpa bat guztiz horniturik. | » |
| —Appian, The Punic Wars, |||
Gerra amaitu baino lehen Afrikara itzuli zen baina ez dago argi operazio gehiagotan parte hartu zuen. Baliteke erromatar herritartasuna eman ziotela.

## Erreferentziak

* ↑ Phameas, www.livius.org
* ↑ ''Appian, The Punic Wars'', www.livius.org
* ↑ LacusCurtius - Polybius' Histories 2020.10.26an kontsultaturik
* ↑ Apiano, Gerra Punikoak
* ↑ Apiano: Gerra Punikoak

## Ikus, gainera

* Beste Himilkon batzuk

## Kanpo estekak

* Polibio: Historiak
* Appian, The Punic Wars
* Phameas, www.livius.org
* Datuak: Q3796632
# Himeto

Himeto (grezieraz: Υμηττός, Ymīttós, imiˈtos ahoskatua) Atenasen hegoaldean, Atika eskualdean dagoen kareharrizko mendilerroa da. Mitologia klasikoaren arabera, erleez beterik zegoen, bere lore eta larre oparogatik Grezia osoko eztirik onena egiten zutenak. Erlezaintza lantzen bazuten arren, bere marmol zen ustiapen nagusia.
Tontorrik altuena Evzonas mendia da. 16 kilometro luze da, Atenas eta Golko Saronikoa artekoa. Atenas gain, Zografou, Kaisariani, Vyronas, Ilissia, Ymittos, Ilioupoli, Argyroupoli, Elliniko, Glyfada, Voula eta Vouliagmeni mendebaldean, Varkiza, Vari, Markopoulo eta Paiania ekialdean eta Papagou, Cholargos, Agia Paraskevi, Gerakas eta Glyka Nera ere zeharkatzen ditu.

## Kanpo estekak

* Datuak: Q1232266
* Multimedia: Hymettus / Q1232266
# Himilkon (K.a. 212an hila)

Himilkon (K.a. 212an hila) (fenizieraz: Chimilkât; antzinako grezieraz: Ἱμίλκων) kartagotar jenerala izan zen Bigarren Gerra Punikoan. K.a. 214an, Sizilia inbaditu zuen, Hipokrates eta Epizide kartagotarren aldeko tiranoak Sirakusan boterera iritsi ondoren. Haien laguntzarekin eta (Livioren arabera) 20.000 infanteriako eta 3.000 zalditerik osatutako kartagotar armada handi batekin, Siziliako eskualde handiak gainditu zituen, Agrigento Kartagoko antzinako gotorlekua barne. Honetaz gain, erromatar armadaren eraso egin zuen, Marko Klaudio Martzelok agindupekoa, Sirakusa setiatzen zuena.
Tokiko laguntza nabarmena izan zuen, batez ere Ennaren kartagotarraren aldeko biztanleriarena, populazioaren aurkako erromatar sarraskiaren ondoren. Hala ere, K.a. 212an, izurrite batek Kartagoko armada gehiena suntsitu zuen, eta Himilkon bera zegoen hildakoen artean.
Erromatarrek K.a. 210. urtean Agrigento berreskuratu zuten.

## Erreferentziak

* ↑ Himilkon

## Ikus, gainera

* Beste Himilkon batzuk

## Kanpo estekak

* Polibio: Historiak
* Datuak: Q11925654
# Himilkon (argipena)

Himilko (fenizieraz: Chimilkât; antzinako grezieraz: Ἱμίλκων).
Himilkon izenez honako hauek ere aipa daitezke:
* Himilkon (K.a. V. mendea), batzuetan Himilko Nabigatzailea izenez aipatua, marinel kartagotarra zen.
* Himilkon I.a Kartagokoa (K.a. 460-410), Kartagoko Siziliako lurrak gobernatu zituena.
* Himilkon II.a Kartagokoa K.a. 396 edo K.a. 394) jeneral kartagotarra eta sufete izan zen.
* Himilko (jenerala) (K.a. 396an hil zen), Messinako guduan borrokatu zuena.
* Himilkon, (Lehen Gerra Punikoa) (K.a. 250 inguru), Alexonen komandantea Lilibeoko setioan.
* Himilkon (K.a. 217) jeneral kartagotarra zen, Hispanian Hasdrubal Barkaren flota zuzendu zuena.
* Himilkon (K.a. 212an hila), Siziliako jenerala Bigarren Gerra Punikoan.
* Himilkon Fameas. Hirugarren Gerra Punikoan parte hartu zuen eta Erromara pasa zen jeneral kartagotarra.
# Homs eskualdea

Hims edo Homs eskualdea (arabieraz مُحافظة حمص) Siriako 14 eskualdeetako bat da.
Populazioa 1.561.000 biztanletan estimatzen da. Hiri nagusia eta hiriburua Homs da.

## Barrutiak

Eskualdea 6 barrutitan (manatiq) banaturik dago:
* Homs (edo Hims)
* Al-Mukharram
* Palmyra
* Ar-Rastan
* Al-Qusayr
* Talkalakh

## Kanpo estekak

* Datuak: Q214094
* Multimedia: Homs Governorate / Q214094
# Hon-ja sa-neun sa-ram-deul

Hon-ja sa-neun sa-ram-deul (Hangul: 혼자 사는 사람들; RR: honja saneun saramdeul; euskaraz: «bakarrik bizi diren pertsonak») 2021eko Hong Sung-eun hegokorear zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Jina da kreditu-txartelen enpresa bateko bezeroei arreta emateko zentroko langilerik onena. Harreman estuak saihestu nahian, bakarrik bizitzeko eta lan egiteko erabakia hartu du. Jina eroso sentitzen da bere bizimodu bakartian, baina egun batean, bizilagun gogaikarri bat hurbiltzen saiatuko zaio, eta hortik egun gutxi batzuetara hilda agertuko da bizilagun hori.

## Aktoreak

* Gong Seung-yeon: Jin-ah
* Jung Da-eun: Soo-jin
* Seo Hyun-woo: Seong-hoon
* Kim Mo-beom: auzokoa
* Kim Hae-na: nagusia
* Byun Jin-soo: Seong-hoonen laguna
* Jeong Seong-min: Seong-hoonen laguna
* Park Dong-wook: Ju-min
* Kim Hyun-sik: polizia
* Ahn Jung-bin: polizia
* Kim Gwi-rye: ama
* Park Jung-hak: aita

## Erreferentziak

* ↑ sansebastianfestival.com

## Kanpo estekak

* Datuak: Q106921060
# Honaine

Honaine (arabieraz: هنين‎) Tilimsengo probintzian dagoen herri eta udalerria da, ipar-mendebaldeko Aljerian dagoena. Bere jarduera ekonomiko nagusia arrantza eta turismo hasiberria da.
1534an espainiarrek bere portua laburki okupatu zuten.

## Auzoak

* Honaine
* Tafsout
* Ouled Youcef
* Tadjera
* Ouled Amar

## Erreferentziak

* ↑ Général Didier. (1927). Histoire d'Oran 1501-1550. Oran, 163 or..

## Kanpo estekak

* Datuak: Q953471
* Multimedia: Honaine / Q953471
# Homunkulu nebulosa

Homunkulu nebulosa edo Homunkuluaren nebulosa Hego hemisferioko nebulosa bat da, Carina konstelazioan dagoen Eta Carinae izar bitarraren inguruan dagoena. Era bilobulatuan, Eta Carinae-ren nebulosa ere deitzen zaio, nahiz eta termino hori, maiz Gila nebulosa izendatzeko ere erabili den. Homunculus terminoak «gizon txikia» esan nahi du latinez eta Enrique Gaviola fisikari eta astronomo argentinarrak proposatu zuen, Bosque Alegre estazio astrofisikoko 1,5 m-ko teleskopioa erabiliz identifikatu eta aztertu zuenean.
1840 inguruan antzemandako erupzio batean kanporatutako izar-hautsak eta gasak osatzen dutela uste da; leherketaren ondorioz, Eta Carinae gaueko zeruko bigarren izar argitsuena zen. Ordutik aurrera, distira txikiagoa izango zuen hodeiaren ondorioz. Barruan, bada beste egitura bat, "homunkulua" izenekoa, XIX. mendearen amaieran izandako erupzio txikiago batek sortua.

## Erreferentziak

* ↑ Gaviola, E.. (1950). «Eta Carinae. I. The nebulosity» The Astrophysical Journal 111 p. 408.
* ↑ Paolantonio, S.. (2012). «El homúnculo de Eta Carinae.» Blog Historia de la Astronomía.

## Kanpo estekak

* Datuak: Q16023